ג'ון דיבלר

ג'ון קית' דיבלר (באנגלית: Jon Keith Diebler; נולד ב-22 ביוני 1988) הוא כדורסלן אמריקאי, המשחק בעמדת הקלע.

קריירת תיכונים ומכללות
דיבלר החל את דרכו בכדורסל כששיחק עם אחיו הבכור ג'ייק בנבחרת התיכון שלהם, תיכון פוסטוריה, עבור אביהם קית' דיבלר אשר היה מאמן הקבוצה. דיבלר עבר לתיכון סנדוסקי לאחר שאביו קיבל שם את משרת המאמן.

בעונת הג'וניור שלו, הוא קלע 77 נקודות בניצחון 100–105 על תיכון טיפין קולומביאני. בעונתו השנייה של דיבלר, הוא זכה עם התיכון באליפות המדינה. בעונתו האחרונה, הוא העמיד ממוצעים של 41.2 נקודות, 12.3 ריבאונדים ו-6 אסיסטים למשחק. דיבלר סיים את הקריירה שלו בתיכון עם 3,208 נקודות, יותר ממרבית מגדולי התיכונים באוהיו, לוק קנארד (2,977), לברון ג'יימס (2,646), ג'רי לוקאס (2,438) וג'ים ג'קסון (2,328).

דיבלר נבחר ל"מר כדורסל של אוהיו", לאחר שהוביל את נבחרת התיכון שלו לאליפות. במהלך ניסיון לייאפ ברבע האחרון של משחק האליפות האזורית שבר דיבלר את האף, אך הוא חזר למשחק הגמר של המדינה וקלע 48 נקודות בהפסד בשתי נקודות לתיכון דייטון דאנבר. זה היה כמות הנקודות השלישית בגודלה אי פעם לשחקן במהלך משחק גמר בתיכונים באוהיו.

דיבלר דורג בארבעה כוכבים על פי יכולתו בתיכונים, כרכז ה-14 בטיבו וכשחקן ה-60 הטוב ביותר במחזור הגיל שלו.

בקריירת המכללות שלו, שיחק דיבלר באוניברסיטת המדינה של אוהיו במשך ארבע שנים. ב-13 במרץ 2010, עקף דיבלר את ג'אמר באטלר בשלשות במהלך הקריירה באוהיו. דיבלר שיחק בעונתו השלישית 37.2 דקות בממוצע למשחק. ב-1 במרץ 2011, הוא קלע 10 שלשות רצופות ללא החטאה וסיים עם 10 מ-12 לשלוש, כששבר את שיא השלשות באוהיו למשחק. ב-6 במרץ 2011, דיבלר קלע 7 שלשות, וסיים עם 27 נקודות מול אוניברסיטת ויסקונסין–מדיסון.

דיבלר פתח בחמישייה ב-115 משחקים מהלך תקופתו במככלות, כולל כל משחק מאז עונתו השנייה.

קריירה מקצועית
ב-6 ביוני 2011, דיבלר נסע לפורטלנד, על מנת להשתתף באימוני קדם עונה עם פורטלנד טרייל בלייזרס. לאחר מכן נבחר דיבלר על ידי פורטלנד בסיבוב השני בדראפט ה-NBA 2011. ב-20 ביולי 2012, זכויות השחקן של דיבלר עברו ליוסטון רוקטס.

ב-22 בינואר 2019, זכויותיו עברו לשיקגו בולס.

באוגוסט 2011, חתם דיבלר לעונה בפאניוניוס מהליגה היוונית. ב-25 ביולי 2012, הוא עבר לפינאר קרשיאקה מהליגה הטורקית. עם קרשיאקה הוא זכה באליפות טורקיה בשנת 2015.

ב-23 ביולי 2015, הוא חתם לעונה באנאדולו אפס. ב-8 ביולי 2016, חתם דיבלר בגלאטסראיי.

ב-23 ביוני 2017, חתם דיבלר לעונה בבשיקטש. בבישקטש הוא קלע 11.5 נקודות בממוצע למשחק בליגת האלופות. ב-18 באוגוסט 2018, חתם דיבלר לעונה בדרושפאקה אשר שיחקה ביורוליג.

ב-6 בספטמבר 2020, חתם דיבלר בהפועל תל אביב מהליגה הישראלית.

קישורים חיצוניים

הערות שוליים

כדורסלנים אמריקאים
כדורסלני אוניברסיטת המדינה של אוהיו
כדורסלני פאניוניוס
כדורסלני פינאר קרשיאקה
כדורסלני אנאדולו אפס
כדורסלני גלאטסראיי
כדורסלני בשיקטש
כדורסלני דרושפאקה
כדורסלני הפועל תל אביב
בחירות דראפט של פורטלנד טרייל בלייזרס
אמריקאים שנולדו ב-1993